Innovatív hulladékhasznosító gépsor prototípusának kifejlesztése
Creators: name: SZŰCS, ATTILA
Publisher: name: Zenodo
Year: 2022
Subjects: subject: Waste management
subject: Waste Management
subject: Waste Management/methods

description: A projekt címe: Innovatív hulladékhasznosító gépsor prototípusának kifejlesztése

Kutatás-fejlesztés irányultsága: Az LCD/TFT képmegjelenítők és egyéb finomelektronikai hulladékok 100%-ban történő újrahasznosítása 

Kutatás-fejlesztés rövid összefoglalása: 

A hulladékkezelés világszerte magas szakértelmet és precizitást igényel. A WALORE SOLUTIONS Kft. képzettsége, szakmai tapasztalata, piacismerete alapján képes új technológiákat kifejleszteni a hulladékkezelésben és azokat hatékonyan működtetni.  Célunk, hogy a jelen és a jövő hulladékkezelési problémáira időben tudjunk megoldásokkal szolgálni. A fent megnevezett kutatás-fejlesztési projektnek az a célja, hogy az egyre nagyobb számban jelentkező LCD/TFT képmegjelenítők (monitorok, tv-k), digitális egységek, informatikai eszközök kezelése a legmagasabb színvonalon és hatékonyságon működjön. El kívánjuk érni a 100%-os hatékonyságot az LCD/TFT-k újrahasznosítása során, azaz minden alkotójának megtalálni a gazdasági körforgásba való visszavezető útját. Ezt a rendelkezésre álló technológiák ötvözésével, optimalizálásával, és egy új technológiai gép/ gépsor kifejlesztésével értük el.

A gépsor egy speciálisan átalakított shredder, finom darálógép és rázóasztalok, a hozzájuk tartozó futószalaggal együtt.

1. A projekt kitűzött és megvalósított célkitűzései: 

Egyrészt a projekt eredményeképp létrejött egy olyan berendezés prototípusa, mely a piacon jelenleg ebben a formában nem létező, így hiányt pótló egyedi berendezés. 

-        A       rázóasztalosos, levegő-befúvatásos szeparációs technológia és a fajsúly szerinti anyagszétválasztás terén csoportosítottuk a hulladékfajtákat, és egyedi gépbeállításokat definiáltunk a maximális hatékonyság érdekében.

 

-        A PLC vezérlés módosításával és a motorvezérlő beépítésével a felhordószalag és a vágókés szinkron működését valósítottuk meg, mely szintén növeli a hatékonyságot, valamint a berendezések élettartamát, egyben csökkenti a karbantartási igényt.

 

-        A kompozit anyagok szétválasztásával nagyobb tisztaságú, homogén nyersanyagok keletkeznek, ezeket kézi technológiával nem lehet szeparálni

 

Másrészt kidolgozásra kerül a fenti technológia, mely műanyagok és kábelek, kötések speciális feldolgozására irányul és számos irányba tovább fejleszthető. A projekt során kifejlesztünk tehát egy olyan feldolgozási eljárást, illetve berendezést, mely biztosítani tudja a megfelelő megmunkálási paramétereket és időben, hatékonyságban optimális megoldást nyújt. Az gépbeállítások során elért eredményeink 15-50% hatékonyság növekedést igazolnak a hulladékok feldolgozásának időigénye és energiafelhasználása terén. Így teljesült jelen projekt magasabb rendű célkitűzése, hogy a műveletek során jelenleg is széles körben alkalmazott különböző hulladékfeldolgozási technikát olcsóbbá és környezetbarátabbá tegye.  Ezzel a projekt hozzájárul a fenntartható fejlődéshez, csökkentheti a természetbe kikerülő hulladékok és káros anyagok mennyiségét. A projektnek konkrét és a felhasználóknál azonnal jelentkező gazdasági haszna is van, hiszen a berendezés alkalmazása révén jelentős pénzösszeg is megtakarítható, a hagyományos eljárásokhoz képest.